Diari Oficial de la Generalitat Valenciana


Sumari del DOGV 7914, del 10-11-2016 (2016/7907)

Notificació de la sentència dictada en el procediment ordinari número 299/2015.
-------------------------------------------------------------------------------

### Dades del document

Número de DOGV
:   7914

Data del DOGV
:   10-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7907


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 299/2015. [2016/7907]  
Procediment ordinari 000299/2015  
De: Juan José Berenguer Castillo i Emilia Hoyo Mijarra.  
Procuradora: M.ª Mercedes Alberca Muñoz.  
Contra: Oltrasa Obras y Proyectos, SL.  
En aquest procediment judici ordinari número 299/2015, seguit a instàncies de Juan José Berenguer Castillo i Emilia Hoyo Mijarra contra Oltrasa Obras y Proyectos, SL, s'ha dictat la sentència que té l'encapçalament i la dispositiva que són com segueix:  
  
«Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 299/2015, a instàncies de Juan José Berenguer Castillo i Emilia Hoyo Mijarra, representats per la procuradora Mercedes Alberca Muñoz i assistit pel lletrat Blas Alabarce Checa, contra la mercantil Oltrasa Oltra Obras y Proyectos, SL, declarada en rebel·lia; s'hi exerceix acció de resolució de contracte de compravenda i reclamació d'una quantitat.  
Estime de forma parcial la demanda presentada per Juan José Berenguer Castillo i Emilia Hoyo Mijarra, representats per la procuradora Mercedes Alberca Muñoz, contra la mercantil Oltrasa Oltra Obras y Proyectos, SL, declarada en rebel·lia:  
1. Resolc, per culpa de l'incompliment de la part demandada, el contracte de permuta immobiliària subscrit per les parts el 14 de febrer de 2007, elevat a públic mitjançant escriptura de cessió de sòl per obra futura amb condició resolutòria atorgada per aquestes parts, el 4 d'abril de 2008, davant la notària de Mengíbar, M.ª José Hortelano Parras, amb el número 830 del seu protocol.  
2. Condemne la demandada a la pèrdua de la quantitat de dotze mil euros (12.000 ?) lliurada per la demandada als actors com a garantia de la cessió.  
3. Condemne la demandada a pagar als actors la quantitat de cent huitanta mil euros (180.000 ?), més l'interés del 8 % capitalitzat, des del 30 de juny de 2012; i per al cas que la demandada no pague aquesta suma dins del termini que se li assenyale, declare la reversió als actors del dret de propietat respecte de l'immoble litigiós. La demandada ha de fer-ne lliurament de la possessió i mantindre els demandants en l'ús i gaudi pacífic d'aquell, i  
4. Decrete la cancel·lació de les inscripcions registrals que haja pogut causar l'atorgament de l'escriptura pública de 4 d'abril de 2008, mitjançant la remissió de l'oportú manament al Registre de la Propietat d'Andújar (llibre 232, foli 142, finca registral 13721).  
No pertoca fer condemna expressa a costes.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que s'haurà de preparar davant d'aquest Jutjat en el termini de 20 dies comptadors des de l'endemà de la notificació d'aquesta sentència; així mateix s'hauran d'interposar les al·legacions en què es base la impugnació a més de indicar la resolució objecte d'apel·lació i els pronunciaments que s'impugnen (art. 458.1 y 2 WBU 6383). I amb subjecció, a més a més, al que estableix la disposició addicional 15a de la Llei Orgànica del Poder Judicial, per tal de complir el deure d'efectuar un dipòsit per a recórrer.  
  
Aquesta és la meua sentència que, jutjant en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, Oltrasa Obras y Proyectos, SL, mitjançant la resolució dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Comunitat Valenciana, per a portar a efecte la diligència de notificació de sentència.  
  
València, 13 de juliol de 2016.- La lletrada de l'Administració de Justícia: Ana Isabel Ferré Íñiguez.